Rabapäeval on võimalik Soomaal valida kahe matka vahel ja osaleda kohtumisõhtul Indrek Harglaga:
1) kanuumatk 6 km Raudna jõel + 3 km jalgsimatk Ingatsi matkarajal Kuresoos (kestus 4 tundi); matka kogunemise aeg kl 11 Kuusekäära silla juures Raudna jõel; matkast osavõtutasu on 15 eurot; kaasa võtta jook ja söök
2) räätsamatk 10 km üle Kuresoo raba (kestus 4 tundi); matka kogunemise aeg kl 11 Alta bussipeatuse juures Aesoos; matkast osavõtutasu on 15 eurot; kaasa võtta jook ja söök
Algusega kl 16 toimub Soomaa Looduskeskuses jutuõhtu, kus kirjanik Indrek Hargla räägib oma novelli “Rabaröövlid” saamislugu Soomaal; üritus on tasuta ja toimub Keskkonnaameti toetusel.
Tutvumiseks esitame siinkohal katkendi novellist “Rabaröövel” : … Aga see miski, mis üritas ennast kalmukünkast üles vinnata oli roheline. Ja tal olid mitme meetri pikkused rohelised juuksed, mis sahisesid mu ees rohus kui kümme tuhat mürgist rästikut. Vaistlikult astusin juustele, rabasin labida ja rehmasin sellega täiest jõust rabeleva kogu pihta. Ka röhatsus võib kosta kiunumisena! Midagi pritsis, midagi külma, kleepuvat ja haisvat. Ilmselt oli seegi roheline …
Matkadele ja pärastlõunasele juttude kuulamisele palume enda osalemisest eelnevalt teada anda Aivarile (5061896, firstname.lastname@example.org).
Kohtumiseni!
Kommentaarid
Powered by Facebook Comments